महाशिवरात्रि को लेकर धर्मनगरी के शिवालय दो दिन पूर्व ही सज गए थे। महाशिवरात्रि पर आशुतोष की ससुराल कनखल स्थित दक्षेश्वर महादेव मंदिर, तिलभांडेश्वर मंदिर, दरिद्रभंज, दुखभंजन, हरिहर आश्रम स्थित पारे का शिवलिंग, बिल्केश्वर मंदिर, उत्तरी हरिद्वार स्थित अर्द्ध नारीश्वर महादेव मंदिर समेत धर्मनगरी के दर्जनों मठ-मंदिरों में सुबह से ही गंगा जल चढ़ाने का क्रम प्रारंभ हो गया।